CELEX: 62007TB0137
Language: el
Date: 2008-12-17 00:00:00
Title: Υπόθεση T-137/07: Διάταξη του Πρωτοδικείου της 17ης Δεκεμβρίου 2008 — Portela κατά Επιτροπής (Εξωσυμβατική ευθύνη — Εμπορία ελαττωματικών ψηφιακών θερμομέτρων που φέρουν τη σήμανση CE — Αδράνεια της Επιτροπής — Αιτιώδης συνάφεια — Αγωγή εν μέρει προδήλως απαράδεκτη και εν μέρει προδήλως στερούμενη νομικού ερείσματος)

7.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/25
            
         Διάταξη του Πρωτοδικείου της 17ης Δεκεμβρίου 2008 — Portela κατά Επιτροπής
   (Υπόθεση T-137/07) (1)
   
   (Εξωσυμβατική ευθύνη - Εμπορία ελαττωματικών ψηφιακών θερμομέτρων που φέρουν τη σήμανση «CE» - Αδράνεια της Επιτροπής - Αιτιώδης συνάφεια - Αγωγή εν μέρει προδήλως απαράδεκτη και εν μέρει προδήλως στερούμενη νομικού ερείσματος)
   (2009/C 55/46)
   Γλώσσα διαδικασίας: η πορτογαλική
   Διάδικοι
   
      Ενάγουσα: Portela — Comércio de artigos ortopédicos e hospitalares, Lda, (Queluz, Πορτογαλία) (εκπρόσωπος: C. Mourato, δικηγόρος)
   
      Εναγομένη: Επιτροπή των Ευρωπαϊκών Κοινοτήτων (εκπρόσωποι: P. Guerra e Andrade και B. Schima)
   Αντικείμενο
   Κυρίως, αίτημα να υποχρεωθεί η Επιτροπή να ενεργήσει σύμφωνα με το άρθρο 14β της οδηγίας 93/42/ΕΟΚ του Συμβουλίου, της 14ης Ιουνίου 1993, περί των ιατροτεχνολογικών προϊόντων (EE L 169, σ. 1), όπως τροποποιήθηκε με την οδηγία 98/79/ΕΚ του Ευρωπαϊκού Κοινοβουλίου και του Συμβουλίου, της 27ης Οκτωβρίου 1998, για τα ιατροτεχνολογικά βοηθήματα που χρησιμοποιούνται στη διάγνωση in vitro (EE L 331, σ. 1), υποχρεώνοντας την εταιρία πιστοποίησης TÜV Rheinland Product Safety GmbH, μέσω της Ομοσπονδιακής Δημοκρατίας της Γερμανίας, να ενεργοποιήσει υπέρ της ενάγουσας την υποχρεωτική σύμβαση ασφάλισης αστικής ευθύνης που προβλέπεται στο σημείο 6 του παραρτήματος ΧΙ της οδηγίας 93/42 και την οποία έχει συνάψει η εν λόγω εταιρία και, αν η προβαλλόμενη ζημία δεν μπορεί να αποκατασταθεί μέσω του κυρίου αιτήματος, επικουρικώς, αίτημα αποκαταστάσεως της ζημίας την οποία υπέστη η ενάγουσα εξ αιτίας των διαφόρων παραλείψεων της Επιτροπής.
   Διατακτικό
   Το Πρωτοδικείο διατάσσει:
   
               1.
            
            
               Απορρίπτει την αγωγή.
            
         
               2.
            
            
               Καταδικάζει την Portela — Comércio de artigos ortopédicos e hospitalares, Lda, στα δικαστικά έξοδα.
            
         
      (1)  EE C 155 της 7.7.2007.